Kamu bisa jelasin ke aku soal Wan Jauhari Ismail dalam bahasa melayu?

Wan Jauhari Ismail (lahir 23 Mei 1969) merupakan mantan Timbalan Presiden dan peneraju Generasi Profesional dan Pewaris Bangsa (ProWaris).

Anak kelahiran Raub, Pahang, ini merupakan anak kedua daripada empat orang adik beradik, dan mendapat pendidikan awalnya di SRJK (C) Chung Ching di tempat asalnya. Beliau kemudian berpindah ke Kuantan dan mendapat pendidikan menengah di Sekolah Mengengah St. Thomas. Setelah tamat Sijil Peperiksaan Malaysia, beliau diterima masuk ke Pusat Matrikulasi  Universiti Islam Antarabangsa (UIA) pada tahun 1989 hingga 1990. Kemudian beliau diterima masuk ke tahun satu Univeristi Islam Antarabangsa di Seksyen 17, Petaling Jaya dalam jurusan Sains Politik, pengkhususan dalam kajian Hubungan Antarabangsa dan Diplomasi. Beliau tamat pengajian dan mendapat ijazah sarjana muda Kepujian kelas dua atas. Pada tahun 1995, beliau ditaja oleh Yayasan Pahang untuk melanjutkan pelajaran keperingkat Sarjana dalam bidang ICT Teknologi Maklumat. Beliau kemudian berangkat ke London untuk melanjutkan pengajiannya dalam bidang Sarjana Teknologi Maklumat (IT) pengkhususan dalam bidang Reka Bentuk Rangkaian.

Semasa di Universiti beliau bergiat cergas dalam pelbagai persatuan, terlibat dalam Majlis Perwakilan Pelajar dan menjadi Pengarah untuk beberapa program and seminar anjuran pihak univerisiti.

Sewaktu di London, beliau terlibat menganjurkan program-program seminar, dan beliau juga menjadi pembentang kertas kerja dalam seminar-seminar tersebut. Memandangkan beliau berbakat dalam penulisan, beliau dilantik menjadi Editor untuk buletin Rampaisari, lidah rasmi Kelab UMNO London, ketika itu.

Diwaktu lapang beliau gemar membaca dan menulis. Beliau juga gemar melukis lukisan abstrak dari Oil Pastel. Hasil lukisan beliau tidak dijual, ia di pamerkan dirumah beliau dan dirumah keluarga. Antara kegemaran lain ialah mengumpul buku-buku; antara tajuk yang diminati beliau ialah falsafah Islam dan falsafah Greek, beliau juga mengumpul puluhan judul-judul kitab dari beberapa filasuf dan pemikir Islam, antara filasuf Islam yang dikagumi beliau ialah Imam Al Ghazali. Antara guru beliau yang terkenal ialah His Excellency Prof. Ahmet Davutoglu, yang telah berjaya membuka minda beliau untuk mempelajari bidang Sains Politik dan Falsafah Islam, dan beliau menjadi salah seorang dari lima murid Prof. Ahmet yang cemerlang. Prof. Dr Ahmet Davutoglu adalah Menteri Luar Turki. Disamping itu beliau juga merupakan seorang yang minat melukis (Oil Pastel), hasil lukisan beliau diberi nama koleksi GREENBULL sempena nama salah satu lukisan beliau.

Beliau kini menetap di Shah Alam, Selangor bersama isterinya Nik Tasha Bte Nik Kamaruddin.